*Likumprojekts*

**Grozījumi Atkritumu apsaimniekošanas likumā**

Izdarīt Atkritumu apsaimniekošanaslikumā (Latvijas Vēstnesis, 2010, 183., 205.nr.; 2012, 59.nr.; 2013, 194., 232.nr.; 2014, 66.nr.; 2015, 97.nr.) šādus grozījumus:

1. Papildināt 8.panta pirmās daļas 3.punktu pēc vārda „pārkraušanai” ar vārdu „šķirošanai”.
2. Papildināt 16.panta ceturto daļu pēc vārda „pārkraušanu” ar vārdu „šķirošanu”.
3. 18.pantā:

papildināt pirmo daļu pēc vārda „pārkraušanu” ar vārdu „šķirošanu”;

papildināt sesto daļu pēc vārda „pārkraušanu” ar vārdu „šķirošanu”;

papildināt astoto daļu pēc vārda „pārkraušanu” ar vārdu „šķirošanu”;

papildināt devīto daļu pēc vārda „pārkraušanu” ar vārdu „šķirošanu”.

1. Papildināt20.pantuar vienpadsmito daļu šādā redakcijā:

“(11) Ministru kabinets nosaka kritērijus dalītās atkritumu savākšanas pakalpojuma pieejamības iedzīvotājiem novērtēšanai.”

5. Papildināt 22.panta otro daļu ar 4.punktu šādā redakcijā;

“4) kārtību, kādā atkritumu poligona apsaimniekotājs veic poligonā apglabāto atkritumu sastāva un masas un blīvuma mērījumus.”

6. Papildināt 23.panta pirmās daļas 3.punktu pēc vārda „pārkraušanu” ar vārdu „šķirošanu”.

7. 39.pantā:

papildināt pirmās daļas ievaddaļu pirms vārda “sadzīves” ar vārdu “nešķirotu”;

papildināt pirmās daļas 1.punktu pēc vārda „pārkraušanu” ar vārdu „šķirošanu”;

izslēgt pirmās daļas 2.punktā vārdus „un izgāztuvēs”;

papildināt ar 1. 1 daļu šādā redakcijā:

“(11) Atkritumu poligona apsaimniekotājs, pieņemot apglabāšanai sadzīves atkritumus, dabas resursu nodokli par sadzīves atkritumu apglabāšanu normatīvajos aktos noteiktajā apmērā iekasē par visu apglabāšanai nodoto nešķiroto sadzīves atkritumu daudzumu.”;

papildināt pantu ar ceturto, piekto, sesto, septīto un astoto daļu šādā redakcijā:

“(4) Sadzīves atkritumu apsaimniekošanas maksas aprēķinam pārejai no masas uz tilpuma mērvienībām izmanto atkritumu apsaimniekotāja, kuru atbilstoši šā likuma 18.pantam ir izraudzījusies pašvaldība, veikto sadzīves atkritumu mērījumu rezultātā noteikto koeficientu. Atkritumu apsaimniekotājs, kuru atbilstoši šā likuma 18.pantam ir izraudzījusies pašvaldība, veic regulārus sadzīves atkritumu masas un tilpuma mērījumus, kurus iesniedz pašvaldībai ne retāk kā reizi gadā pēc šā likuma 18.pantā minētā līguma noslēgšanas.

(5) Ministru kabinets nosaka kārtību, kādā atkritumu apsaimniekotājs veic sadzīves atkritumu masas un tilpuma attiecību mērījumus un nosaka koeficientu pārejai no masas uz tilpuma vienībām.

(6) Pašvaldība ne retāk kā reizi gadā no šā likuma 18.pantā minētā līguma noslēgšanas brīža izvērtē maksas par sadzīves atkritumu apsaimniekošanu apmēru saistībā ar atkritumu mērījumu rezultātā noteikto atkritumu tilpuma un masas attiecības koeficientu. Ja atkritumu tilpuma un masas attiecības koeficients mainās par vairāk nekā desmit procentiem, salīdzinot ar pēdējo apstiprināto maksas par sadzīves atkritumu apsaimniekošanu apmēru, pašvaldība pārrēķina maksu par sadzīves atkritumu apsaimniekošanu.

(7) Pašvaldība ne retāk kā reizi gadā no šā likuma 18.pantā minētā līguma noslēgšanas brīža izvērtē maksu par sadzīves atkritumu apsaimniekošanu saistībā ar šā panta astotajā daļā un šā likuma 41.panta 1.5 daļā minēto informāciju. Pašvaldība pārrēķina maksu par sadzīves atkritumu apsaimniekošanu, ja šīs panta daļas 1.un 2.punktā minēto ieņēmumu daļu kopsumma mainās vairāk par desmit procentiem:

1) ieņēmumu daļa, kuru šā likuma 18.panta kārtībā izraudzīts atkritumu apsaimniekotājs gūst kā starpību starp maksājumu par dabas resursu nodokli par savākto sadzīves atkritumu daudzumu un atkritumu poligonā nodoto atkritumu daudzumu;

2) ieņēmumu daļa, kuru šā likuma 18.panta kārtībā izraudzīts atkritumu apsaimniekotājs gūst kā starpību tarifa maksājumā par sadzīves atkritumu apglabāšanu atkritumu poligonos starp savākto un atkritumu poligonā nodoto sadzīves atkritumu daudzumu.

(8) Šā likuma 18.panta kārtībā izraudzītais sadzīves atkritumu apsaimniekotājs nodrošina savākto un atkritumu poligonā nodoto sadzīves atkritumu masas noteikšanu tonnās, un ne retāk kā reizi gadā no šā likuma 18.pantā minētā līguma noslēgšanas brīža sniedz informāciju pašvaldībai par tās administratīvajā teritorijā savākto atkritumu masu un par atkritumu poligonā nodoto atkritumu masu tonnās.”

8. Izteikt 40.pantu šādā redakcijā:

“40.pants. Tarifu par sadzīves atkritumu apglabāšanu atkritumu poligonā nosaka likumā “Par sabiedrisko pakalpojumu regulatoriem” paredzētajā kārtībā saskaņā ar Sabiedrisko pakalpojumu regulēšanas komisijas noteiktu metodiku par sadzīves atkritumu apglabāšanas pakalpojuma tarifa aprēķināšanu.”

1. 41.pantā:

papildināt pirmo daļu ar 8.punktu šādā redakcijā:

“8) izmaksas pētniecības un attīstības darbībai, kas saistītas ar atkritumu poligonos apglabājamā atkritumu daudzuma samazināšanu.”;

papildināt 1.2 daļu pēc vārda „poligons” ar vārdiem „vai Vides aizsardzības un reģionālās attīstības ministrija”;

papildināt pantu ar 1.3, 1.4 un 1.5 daļu šādā redakcijā:

“(13) Pētniecības un attīstības izmaksas nedrīkst pārsniegt piecus procentus no visām tarifu par sadzīves atkritumu apglabāšanu atkritumu poligonos veidojošajām izmaksām. Ministru kabinets nosaka:

1) pētniecības un attīstības darbības atbilstības, novērtēšanas, piemērošanas un uzskaites kārtību;

2) kārtību, kādā nodrošina pētniecības darbības rezultātu publisko pieejamību.

(14) Atkritumu poligona apsaimniekotājs samazina tarifā par atkritumu apglabāšanu iekļautās izmaksas par ieņēmumu daļu, kuru tas gūst kā starpību starp maksājumu par dabas resursu nodokli, ko samaksā atkritumu apsaimniekotājs par sadzīves atkritumu daudzumu saskaņā ar šā likuma 39.panta 1.1 daļu, un valsts budžetā samaksāto dabas resursu nodokli par sadzīves atkritumu apglabāšanu. Sabiedrisko pakalpojumu regulēšanas komisija nosaka kārtību, kādā Sabiedrisko pakalpojumu regulēšanas komisijā tiek iesniegts un izskatīts aprēķinātais sadzīves atkritumu apglabāšanas tarifa projekts saistībā ar dabas resursu nodokļa maksājumiem.

(15) Atkritumu poligona apsaimniekotājs nodrošina atkritumu poligonā pieņemto un apglabāto sadzīves atkritumu masas noteikšanu tonnās, un ne retāk kā reizi gadā sniedz informāciju pašvaldībai par atkritumu masu tonnās, kas pieņemta apglabāšanai un apglabāta poligonā.”

10. Papildināt pārejas noteikumus ar 28., 29., 30. un 31.punktu šādā redakcijā:

“28. Ministru kabinets:

1. līdz 2016.gada 30.decembrim izdod šā likuma 20.panta vienpadsmitajā daļā un 41.panta 1.3 daļā minētos noteikumus
2. līdz 2017.gada 1.aprīlim izdod šā likuma 22.panta otrās daļas 4.punktā un 39.panta piektajā daļā minētos noteikumus.

29. Ne vēlāk kā līdz 2018.gada 1.janvārim:

1) pašvaldības veic šā likuma 39.panta septītajā daļā minēto sadzīves atkritumu apsaimniekošanas maksas pārrēķināšanu;

2) atkritumu poligona apsaimniekotājs veic šā likuma 41.panta 1.4 daļā minēto tarifa par atkritumu apglabāšanu poligonā pārrēķināšanu.

30. Līdz šā likuma 39.panta septītajā daļā un 41.panta 1.4 daļā minēto sadzīves atkritumu apsaimniekošanas maksas pārrēķinu veikšanai:

1) pašvaldība, aprēķinot sadzīves atkritumu apsaimniekošanas maksu, dabas resursu nodoklim par sadzīves atkritumu apglabāšanu poligonā un tarifam par sadzīves atkritumu apglabāšanu poligonā piemēro koeficientu, kas atbilst attiecībai starp poligonā nodoto atkritumu daudzumu un savākto atkritumu daudzumu;

2) atkritumu poligona apsaimniekotājs dabas resursu nodoklim par sadzīves atkritumu apglabāšanu piemēro koeficientu, kas atbilst attiecībai starp poligonā apglabāto atkritumu daudzumu un poligonā pieņemto atkritumu daudzumu.

31. Sabiedrisko pakalpojumu regulēšanas komisija izdod šā likuma 41.panta 1.4 daļā minēto kārtību divu mēnešu laikā no šā likuma spēkā stāšanās dienas.”

Likums stājas spēkā 2016.gada 1.jūlijā.

**Iesniedzējs:**

vides aizsardzības un

reģionālās attīstības ministrs K.Gerhards

**Vīza:**

valsts sekretārs R.Muciņš

29.03.2016., 09:00

993

I.Doniņa

67026515, ilze.donina@varam.gov.lv